Man vas vir moord op Moot-egpaar | Maroela Media
Man vas vir moord op Moot-egpaar
'n Man is in hegtenis geneem vir die moord op Corrie (75) en Gerrie (78) Visser wat verlede week by hul huis in die Pretoria se Moot-gebied aangeval is.
Kapt. Coba Brits, woordvoerder van die polisie, het aan Maroela Media bevestig dat 'n man Vrydagmiddag vir die moorde in hegtenis geneem is. Sy wou nie onmiddellik die verdagte se ouderdom bekendmaak nie. "Die verdagte is in polisieaanhouding. Hy sal Maandag in die hof verskyn op twee aanklagte van moord," het Brits gesê.
Maroela Media het vroeër berig Corrie se liggaam is op Dinsdag 27 Desember agter in die erf van die egpaar se huis in 12de Laan gevind. Gerrie het teen 'n hek in die erf gekap en so die bure se aandag getrek om hulp te ontbied.
Brits het vroeër gesê die egpaar was alleen tuis toe hulle oorval is. Hulle het albei steekwonde opgedoen en Corrie is ook met 'n stomp voorwerp oor die kop geslaan. Hy is op die toneel dood verklaar.
Corrie en Gerrie Visser Gauteng Pretoria
Doen toe iets aan die bose, moordenaars.
Hang hom .. klaar!!
Ag wil julle nie hom vir ons bring nie toeeee!!! Ons belowe dit sal die staat nie n sent kos om hom kos te gee of n hof se tyd te mors nie. Want ons is nou mooi g☠️tvol vir die sinnelose misdaad. Iewers moet iemand nou iets begin doen anders is ons almal binnekort uitgemoor.